joelniklaus/EU_Wikipedias huggingface dataset:
Studebaker

Η Studebaker Motor Corporation ήταν μια αμερικανική εταιρεία που έφτιαχνε αμαξώματα και οχήματα, με έδρα το Σάουθ Μπεντ, στην Ιντιάνα.

Ιστορία 
Η εταιρεία ιδρύθηκε το 1852 και αρχικά κατασκεύαζε αμαξώματα. Το 1902 κατασκεύασε το πρώτο της αυτοκίνητο, που ήταν μάλιστα ηλεκτροκίνητο, και μετά από δύο χρόνια το πρώτο της βενζινοκίνητο. Το πρώτο βενζινοκίνητο αυτοκίνητο εξ ολοκλήρου κατασκευής Studebaker βγήκε στην αγορά τον Αύγουστο του 1912. Σύντομα, η εταιρεία κέρδισε φήμη για την ποιότητα, αντοχή και αξιοπιστία των αυτοκινήτων της.

Το 1954, η εταιρεία άρχισε να συνεργάζεται με την Packard Motors και οι εταιρείες συνενώθηκαν και ονομάστηκαν Studebaker-Packard Motor Corporation. Όμως, η ανεπιτυχής συγχώνευση δεν κατάφερε να λύσει τα μεταπολεμικά προβλήματα υποχρηματοδότησης της εταιρείας και έτσι η συνεργασία λύθηκε το 1962. Η παραγωγή στο εργοστάσιο στο Σάουθ Μπεντ σταμάτησε τον Δεκέμβριο του 1963, ενώ το τελευταίο όχημα της Studebaker βγήκε από το εργοστάσιο τον Μάρτιο του 1967. Τότε η εταιρεία συγχωνεύθηκε με την Wagner Electric τον Μάιο του 1967 και έπειτα με την Worthington Corporation τον Νοέμβριο του 1967, σχηματίζοντας την Studebaker-Worthington, που και αυτή όμως χρεωκόπησε το 1979.

Παραπομπές

Βιβλιογραφία 
 Erskine, A R History of the Studebaker Corporation, South Bend (1918) (via – Google Books).
 Longstreet, Stephen A Century on Wheels: The Story of Studebaker, A History, 1852–1952, New York: Henry Holt and Co (1952).
 Bonsall, Thomas E More Than They Promised: The Studebaker Story Stanford University Press (2000).
 Foster, Patrick Studebaker: America's Most Successful Independent Automaker Motorbooks.
 Grist, Peter Virgil Exner: Visioneer: The official biography of Virgil M. Exner, designer extraordinaire Veloce, US.
 National Register of Historic Places Inventory – Nomination Form. (The heritage research includes details of the early history of the firm at South Bend.)
 Severson A. Lark and Super Lark: The Last Days of Studebaker at Ate Up With Motor October 17, 2009.

Εξωτερικοί σύνδεσμοι 

 Collection of mid-twentieth-century advertising featuring Studebaker automobiles from The TJS Labs Gallery of Graphic Design.
 1963 model range at RitzSite
 The Studebaker Drivers Club
 Avanti Owners Association International
 From Horses to Horsepower: Studebaker Helped Move a Nation by Kent C. Boese (Smithsonian Institution)
 The Studebaker National Museum
 How Studebaker Works by Consumer Guide Auto Editors
 International Drive Your Studebaker Day. John Oxley Library Blog, State Library of Queensland.

Αυτοκινητοβιομηχανίες των ΗΠΑ
Πρώην αυτοκινητοβιομηχανίες
Τσιμαμάντα Νγκόζι Αντίτσι

Η Τσιμαμάντα Νγκόζι Αντίτσι (αγγλικά: Chimamanda Ngozi Adichie) (15 Σεπτεμβρίου 1977) είναι Νιγηριανή συγγραφέας, της οποίας το έργο ποικίλει από μυθιστορήματα μέχρι μικρές ιστορίες και μη φαντασία. Στους The Times Literary Supplement περιγράφεται ως «η πιο εξέχουσα» από μια «ομάδα αναγνωρισμένων αγγλόφωνων νέων συγγραφέων οι οποίοι έχουν καταφέρει να προσελκύσουν μια γενιά αναγνωστών στην αφρικανική λογοτεχνία», ιδιαίτερα στη δεύτερη πατρίδα της, τις ΗΠΑ.

Η Αντίτσι, μια φεμινίστρια, έχει γράψει τα μυθιστορήματα Μενεξεδένιος ιβίσκος (2003), Δακρυσμένος ήλιος (2006) και Americanah (2013), την συλλογή μικρών ιστοριών The Thing Around Your Neck (2009) και τη μελέτη Ας είμαστε όλοι φεμινιστές (2014). Το πιο πρόσφατο βιβλίο της, Dear Ijeawele, or A Feminist Manifesto in Fifteen Suggestions, κυκλοφόρησε τον Μάρτιο του 2017. Το 2008, βραβεύτηκε με το MacArthur Genius Grant.

Βραβεία και υποψηφιότητες
Στις 20 Μαΐου του 2019, η Νγκόζι Αντίτσι έλαβε τιμητική διάκριση από το Πανεπιστήμιο Γέιλ.

A Shortlisted
B Runner-up
C Joint win
D Longlisted

Άλλη αναγνώριση
2010 Listed among The New Yorkers "20 Under 40"
2013 Listed among The New York Times "Ten Best Books of 2013", for Americanah
2013 Listed among the BBC's "Top Ten Books of 2013", for Americanah
2013 Foreign Policy magazine "Top Global Thinkers of 2013"
2013 Listed among the New African'''s "100 Most Influential Africans 2013"
2014 Listed among Africa39 project of 39 writers aged under 40
2015 Listed among Time Magazines "The 100 Most Influential People"
 2015 Commencement Speaker at Wellesley College
 2017 Commencement Speaker at Williams College
2018 Class Day Speaker for Harvard University.
2019 Class Day Speaker for Yale University.
 Adichie was one of 15 women selected to appear on the cover of the September 2019 issue of British Vogue, guest-edited by Meghan, Duchess of Sussex.
Adichie was cited as one of the Top 100 most influential Africans by New African magazine in 2019.
Chimamanda was also elected in March 2017 into the American Academy of Arts and Letters. This made her the second Nigerian to be given such honor after Prof. Wole Soyinka. She was listed among the 40 Honorary members from 19 different countries.

Βιβλιογραφία

Βιβλία

Μικρές ιστορίες φαντασίας

Δισκογραφία
Guest appearances
 "Flawless" (Beyoncé featuring Chimamanda Ngozi Adichie)

 Παραπομπές 

Περαιτέρω μελέτη
 Ernest N. Emenyonu (ed.), A Companion to Chimamanda Ngozi Adichie, James Currey/Boydell and Brewer, 2017, 
 Ojo, Akinleye Ayinuola. Discursive Construction of Sexuality and Sexual Orientations in Chimamanda Adichie's Americanah. Ibadan Journal of English Studies'' 7 (2018): 543-560-224.

Εξωτερικοί σύνδεσμοι

 
 Unofficial website via Daria Tunca, English Department, University of Liège.
 
 
 
 
 
 
 
 
 . 16 March 2012.
 
  

Νιγηριανοί λογοτέχνες
Τριστάν του Κλερμόν

Ο Βαρθολομαίος "Τριστάν", γαλλ. Bartholomew "Tristan" de Clermont-Lodève (1380 - π.1432) από τον Οίκο του Κλερμόν-Λοντέβ, ήταν Γάλλος ιππότης, που νυμφεύτηκε την κόμισσα του Κοπερτίνο.

Ήταν ο πατέρας της Ισαβέλλας του Κλερμόν, της πρώτης συζύγου του Φερδινάνδου Α΄ της Νάπολης.

Βιογραφία
Τα έγγραφα και οι πηγές σχετικά με τον Τριστάν, του οποίου το σωστό μικρό όνομα ήταν Βαρθολομαίος, είναι λιγοστά. Ο Τριστάν του Κλερμόν (ιταλ.: Tristano di Chiaramonte) έγινε ο κόμης του Κοπερτίνο από την προίκα της συζύγου του.

Το 1429 ο Τριστάν μοίρασε την κληρονομιά μεταξύ των παιδιών του.

Οικογένεια
Νυμφεύτηκε την Αικατερίνη ντελ Μπάλτσο-Ορσίνι, τη μικρότερη κόρη του Ραϋμόνδου ντελ Μπάλτσο-Ορσίνι, πρίγκιπα του Τάραντο και της Μαρίας ντ'Ανκιέν, κόρης του Ιωάννη κόμη του Κάστρο. Ο Ιωάννης ήταν γιος του Βαλτέρ ντ'Ανγκιέν και της Ισαβέλλας ντε Μπριέν. Ο Τριστάν είχε τέκνα:
 Ραϋμόνδος (Raimondello di Chiaramonte). Απεβ. στις 2 Μαρτίου 1443, αφήνοντας την κληρονομιά στην αδελφή του Σάντσια.
 Σάντσια, παντρεύτηκε τον Φραντσέσκο ντελ Μπάλτσο, δούκα της Άντρια.
 Μαργαρίτα, παντρεύτηκε τον Αντώνιο Βεντιμίλια, μαρκήσιο του Τζεράτσι, μεγάλο Ναύαρχο.
 Αντωνία, που φέρεται κάπου να παντρεύτηκε τον Θωμά Παλαιολόγο δεσπότη του Μωρέα (αδελφό του Κωνσταντίνου ΙΑ΄ Αυτοκράτορα των Ρωμαίων) και κληρονόμο του θρόνου της Ρωμανίας.
 Iσαβέλλα, παντρεύτηκε τον Φερδινάνδο Α΄ του Οίκου της Βαρκελώνης, αργότερα βασιλιά της Νάπολης.

Πηγές
 Toomaspoeg, Kristjan (2013). "ORSINI DEL BALZO, Raimondo". Dizionario Biografico degli Italiani (in Italian). 79.

Κόμητες της Ιταλίας
Αικατερίνη του Τάραντα, κόμισσα του Κοπερτίνο

Η Αικατερίνη, ιταλ. Caterina del Balzo Orsini da Taranto από τον Οίκο ντελ Μπάλτσο Ορσίνι ήταν κόμισσα του Κοπερτίνο suo jure.

Βιογραφία
Ήταν κόρη του Ραϋμόνδου ντελ Μπάλτσο Ορσίνι ντι Νόλα και της Μαρίας του Ανγκιέν, κόρης του Ιωάννη κόμη του Κάστρο. Ο Ιωάννης ήταν γιος του Βαλτέρ ντ'Ανγκιάν και της Ισαβέλλας ντε Μπριέν. Αδελφός της ήταν ο Ιωάννης Αντώνιος ντελ Μπάλτσο Ορσίνι.

Οικογένεια
Παντρεύτηκε τον ιππότη Τριστάν του Κλερμόν (1380 - π.1432), μέλος του γαλλικού Οίκου του Κλερμόν-Λοντέβ, που έγινε κόμης του Κοπερτίνο, το οποίο ήταν μέρος της προίκας της. Είχαν τέκνα:
 Ισαβέλλα του Κλερμόν π. 1424-30 Μαρτίου 1465, παντρεύτηκε τον Φερδινάνδο Α΄ της Νάπολης (νόθο γιο του Αλφόνσου Ε΄ της Αραγονίας).
 Σάντσια ντι Κιαρομόντε απεβ. 30 Μαρτίου 1468, κόμισσα του Κοπερτίνο και κυρία του Ναρντό. Το 1436 παντρεύτηκε τον Γραντσέσκο Β΄ ντελ Μπάλτσο (1410–1482) 3ο δούκα της Άντρια, ο οποίος έγινε κόμης του Κοπερτίνο, το οποίο ήταν μέρος της προίκας της.

Πριγκίπισσες του Τάραντα
Οικογένεια Ορσίνι
Ντάνιελ Μαντσίνι

Ο Ντάνιελ Μαντσίνι (γεν. Τρανζίτο, Κόρδοβα, Αργεντινή, 11 Νοεμβρίου, 1996) είναι Αργεντίνος ποδοσφαιριστής, ο οποίος αγωνίζεται για την ομάδα του Άρη στο πρωτάθλημα της Super League.

Καριέρα
Ο Μαντσίνι ξεκίνησε την αγωνιστική του καριέρα από τις ακαδημίες της Πογιέκτο Κρεσέρ και στα δεκαοκτώ του χρόνια μεταγράφηκε στη Νιούελς Ολντ Μπόις, στης οποίας την επαγγελματική ομάδα μεταπήδησε ένα χρόνο αργότερα, κάνοντας το ντεμπούτο του στο παιχνίδι εναντίον της Ράσινγκ Κλουμπ στις 12 Ιουλίου 2015. Τον Ιανουάριο του 2017, υπέγραψε στην Μπορντό, και αγωνίστηκε ως δανεικός στην Τουρ ΦΚ το 2017-18 και στην ΑΖ Οσέρ το 2018-19.

Στις 2 Αυγούστου του 2019, η Μπορντό συμφώνησε με τον Άρη για μεταγραφή έναντι του ποσού του μισού εκατομμυρίου ευρώ. Με τους "κίτρινους" έφθασε ως τους ημιτελικούς του κυπέλλου Ελλάδας και αγωνίστηκε στο Γιουρόπα Λιγκ της σεζόν 2020-21.

Παραπομπές

Πηγές 

 D. Mancini - Profile @ Soccerway

Αργεντινοί ποδοσφαιριστές
Ποδοσφαιριστές Τουρ ΦΚ
Ποδοσφαιριστές Ζιροντέν Μπορντό
Ποδοσφαιριστές Νιούελς Ολντ Μπόις
Ποδοσφαιριστές Άρη Θεσσαλονίκης
Ποδοσφαιριστές ΑΖ Οσέρ
Επιθετικοί ποδοσφαιριστές
Γκοτζίλα (ταινία, 2014)

Το Γκοτζίλα (αγγλικά:Godzilla) είναι μια αμερικανική ταινία του 2014 σε σκηνοθεσία του Γκάρεθ Έντουαρντς. Είναι μια επανεκκίνηση της σειράς Γκοντζίλα της Toho και είναι η 30η ταινία στο franchise του Godzilla. Είναι η πρώτη ταινία στο MonsterVerse της Legendary και η δεύτερη ταινία Godzilla που γυρίστηκε εξ ολοκλήρου από ένα στούντιο του Χόλιγουντ. Στην ταινία πρωταγωνιστούν οι Άαρον Τέιλορ-Τζόνσον, Κεν Γουατανάμπι, Ελίζαμπεθ Όλσεν, Ζυλιέτ Μπινός, Σάλι Χόκινς, Ντείβιντ Στραθαίρν και Μπράιαν Κράνστον. Στην ταινία, ένας στρατιώτης, ο οποίος προσπαθεί να επιστρέψει στην οικογένειά του, πιάνεται στη διαμάχη μιας αρχαίας αντιπαλότητας μεταξύ του Γκοντζίλα και δύο παρασιτικών τεράτων γνωστών ως MUTO.

Το έργο ξεκίνησε ως ταινία μικρού μήκους σε IMAX μορφή το 2004, αλλά μεταφέρθηκε στο Legendary το 2009 για να αναπτυχθεί ξανά ως ταινία μεγάλου μήκους. Η ταινία ανακοινώθηκε επίσημα τον Μάρτιο του 2010, ενώ ο Γκάρεθ Έντουαρντς ανακοινώθηκε ως σκηνοθέτης τον Ιανουάριο του 2011.Τα κύρια γυρίσματα ξεκίνησαν τον Μάρτιο του 2013 στις Ηνωμένες Πολιτείες και τον Καναδά και έληξαν τον Ιούλιο του 2013.

Το Godzilla κυκλοφόρησε θεατρικά στις 16 Μαΐου 2014 κι έλαβε κυρίως θετικά σχόλια, με επαίνους για την σκηνοθεσία της ταινίας, τα οπτικά εφέ, το μουσικό σκορ, την κινηματογραφία, τον σεβασμό στο αρχικό υλικό και την ερμηνεία του Μπράιαν Κράνστον, αλλά η χρονική παρουσία του Godzilla στην ταινία και η έλλειψη ανάπτυξης χαρακτήρων της επικρίθηκαν. Η ταινία θεωρήθηκε εισπρακτική επιτυχία στο box office, με κέρδη 529 εκατομμυρίων δολαρίων παγκοσμίως σε σύγκριση με τον προϋπολογισμό παραγωγής τη ταινίας που ήταν 160 εκατομμυρίων δολάρια και κόστος εκτύπωσης και διαφήμισης 100 εκατομμύρια δολάρια και νεκρό σημείο 380 εκατομμυρίων δολαρίων. Η επιτυχία της ταινίας ώθησε την Toho να γυρίσει μια δική της ταινία-επανεκκίνηση με τον Γκοντζίλα και η Legendary να προχωρήσει σε ταινίες-συνέχειες, με το Γκοτζίλα ΙΙ: Ο βασιλιάς των τεράτων, που κυκλοφόρησε στις 31 Μαΐου 2019, και το Godzilla vs. Kong, που θα κυκλοφορήσει στις 26 Μαρτίου 2021.

Σημειώσεις

Παραπομπές

Εξωτερικοί Σύνδεσμοι
 Επίσημη ιστοσελίδα
 

Ταινίες του 2014
Αμερικανικές ταινίες
Αμερικανικές ταινίες επιστημονικής φαντασίας
Godzilla (ταινίες)
Ιαπωνικές ταινίες
Ταινίες παραγωγής Warner Bros.
Αποκαλυπτικές ταινίες
Reboots ταινιών
Βούρλα Ροδόπης

Τα Βούρλα είναι μικρό ορεινό χωριό της Θράκης στην Περιφερειακή Ενότητα Ροδόπης, το οποίο βρίσκεται προς τα όρια της Ελλάδας με την Βουλγαρία και τα όρια με την Περιφερειακή Ενότητα Έβρου. Είναι χτισμένο στις πλαγιές του όρους Σάπκα σε υψόμετρο 500 μέτρα, σε απόσταση 36 χλμ. ΒΑ. από τη Φιλλύρα (έδρα του δήμου), 58 χλμ. Α.-ΒΑ. από την Κομοτηνή και περίπου 5 χλμ. Δ. από τον Κέχρο. Πολιτισμικά, όπως και όλα του Κέχρου, ανήκει στα Πομακοχώρια της Ροδόπης. Ως ξεχωριστός οικισμός αναφέρεται επίσημα το 1961 να απογράφεται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 έχει ως πληθυσμό 30 κατοίκους.

Παραπομπές 

Χωριά του νομού Ροδόπης
Βούρλα
Δήμος Αρριανών
Τσούκκα Ροδόπης

Η Τσούκκα είναι μικρό ορεινό χωριό της Θράκης στην Περιφερειακή Ενότητα Ροδόπης, το οποίο βρίσκεται προς τα όρια της Ελλάδας με την Βουλγαρία και τα όρια με την Περιφερειακή Ενότητα Έβρου. Είναι χτισμένο στις πλαγιές του όρους Σάπκα σε υψόμετρο 600 μέτρα, σε απόσταση 40 χλμ. ΒΑ. από τη Φιλλύρα (έδρα του δήμου), 62 χλμ. Α.-ΒΑ. από την Κομοτηνή (μέσω Ραγάδας) και περίπου 6 χλμ. Δ.-ΝΔ. από τον Κέχρο. Πολιτισμικά, όπως και όλα του Κέχρου, ανήκει στα Πομακοχώρια της Ροδόπης. Ως ξεχωριστός οικισμός αναφέρεται επίσημα το 1961 να απογράφεται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 απογράφονται 65 κάτοικοι αν και μόνιμα διαμένουν πολλοί λιγότεροι εξ΄ αιτίας της δύσκολης μεταφοράς.

Παραπομπές 

Χωριά του νομού Ροδόπης
Τσούκκα
Δήμος Αρριανών
American Motors Corporation

Η American Motors Corporation (AMC ή απλά American Motors στην καθημερινότητα) ήταν αμερικανική αυτοκινητοβιομηχανία που ιδρύθηκε το 1954 και καταργήθηκε στις 20 Ιουνίου 1988. 

Η AMC δημιουργήθηκε από τη συγχώνευση της Nash-Kelvinator Corporation και της Hudson Motor Car Company την 1η Μαΐου 1954. Τότε, ήταν η μεγαλύτερη συγχώνευση εταιρειών στην ιστορία των Ηνωμένων Πολιτειών. Η American Motors Company εξαγόρασε την Jeep το 1970 και παρήγαγε τα οχήματά της.

Διαχρονικά, η AMC ήταν γνωστή ως «μια μικρή εταιρεία που εκμεταλλεύτηκε τα κενά της αγοράς τα οποία δεν κάλυπταν οι τρεις μεγάλες αυτοκινητοβιομηχανίες - όμιλοι των ΗΠΑ» (General Motors, Ford και Chrysler). Τα πιο γνωστά και δημοφιλή μοντέλα της εταιρείας, ήταν το AMC Gremlin και το AMC Pacer.

To 1979, η Renault εξαγόρασε το 22% της εταιρείας. Το 1979, ήταν και η χρονιά που η εταιρεία σημείωσε τα μεγαλύτερα κέρδη στην ιστορία της, ύψους 84 εκατομμυρίων δολαρίων, ενώ το εμπορικό της μερίδιο στην αγορά των ΗΠΑ το ίδιο έτος ήταν στο 1,83%. Όμως οι τράπεζες τη δεκαετία του 1980 αρνήθηκαν να δώσουν επιπλέον πιστώσεις στην εταιρεία, με αποτέλεσμα η AMC να μη μπορεί πλέον να παράγει νέα μοντέλα και να βρεθεί σε αδιέξοδο. Το 1987, η Chrysler δέχθηκε να εξαγοράσει το μερίδιο της Renault και έτσι η εταιρεία έγινε το τμήμα Jeep/Eagle το 1988. Τελικώς, η εταιρεία συγχωνεύθηκε πλήρως στην Chrysler το 1990.

Παραπομπές

Βιβλιογραφία 

Αυτοκινητοβιομηχανίες των ΗΠΑ
Πρώην αυτοκινητοβιομηχανίες
Μαριάνα Φερνάντεθ δε Κόρδοβα

Η Μαριάνα, ισπαν.: Mariana Fernández de Córdoba y Ayala (π.1394 - 1431) από τον Οίκο δε Κόρδοβα, ήταν η 4η κυρία του Κασαρούμπιος ντελ Μόντε στην επαρχία του Τολέδο. Ήταν η κόρη του Ντιέγκο Φερνάντεθ δε Κόρδοβα υ Καρίγιο, 1ου κυρίου της Βαένα και της Iνές Αγιάλα υ Τολέδο, τρίτης κυρίας Κασαρούμπιος ντελ Μόντε.

Βιογραφία 
Η Μαριάνα παντρεύτηκε τον Φαδρίκε Ενρίκεθ δε Μεντόθα, από τον Καστιλιανό Οίκο της Ιβρέας, ναύαρχο της Καστίλης και κύριο της Μεδίνα δε Ριοσέκο περίπου τον Ιούλιο του 1425.  Είχαν μία κόρη:
 Ιωάννα Ενρίκεθ 1425–1468, παντρεύτηκε τον Ιωάννη Β΄ των Τραστάμαρα βασιλιά της Αραγωνίας.

Βιβλιογραφικές αναφορές 
 Cañas Galvez, Φρανσίσκο. "Colección diplomática de Santo Domingo el Real de Toledo". Μαδρίτη: Silex Ediciones (2010)

Παραπομπές

Εξωτερικοί σύνδεσμοι 
 Royal Academy of History, Salazar y Castro Συλλογή παραπομπών (στα Ισπανικά)
 Γενεαλογία της Μεσαιωνικής Ισπανίας
Λούκας Σάσα

Ο Λούκας Πασέκο Αφίνι (γεννημένος την 1 Μαρτίου 1990), γνωστός ως Λούκας Σάσα, είναι Βραζιλιάνος επαγγελματίας ποδοσφαιριστής, ο οποίος αγωνίζεται με την ομάδα του Άρη Θεσσαλονίκης.

Καριέρα
Ο Σάσα ξεκίνησε την καριέρα του από τις ακαδημίες της Κορίνθιανς, κερδίζοντας το κύπελλο νέων του Σάο Πάολο το 2009. Την ίδια χρονιά υπέγραψε συμβόλαιο με την Γκρέμιο Μπαρουέρι, με την οποία πραγματοποίησε 29 συμμετοχές, πριν η ομάδα υποβιβαστεί στη δεύτερη κατηγορία.

Στις αρχές του 2011, μεταγράφηκε στην ιταλική Καταντζάρο και την επόμενη χρονιά στην βραζιλιάνικη Σάο Ζοζέ για την δεύτερη κατηγορία Βραζιλίας. Το καλοκαίρι του 2012, πήρε ελεύθερη μεταγραφή στην ΤΣΣΚΑ Σόφιας, με την οποία αγωνίστηκε στο Γιουρόπα Λιγκ απέναντι στην σλοβενική Μιούρα, ενώ σκόραρε για πρώτη φορά στον αγώνα ενάντια στην Σλάβια Σόφιας τον Οκτώβριο του 2012.

Στις 4 Ιουλίου 2013, υπέγραψε διετές συμβόλαιο με την Χάποελ Τελ Αβίβ. Το 2015 επέστρεψε στην Βουλγαρία για λογαριασμό της Λουντογκόρετς, στην οποία παρέμεινε ως το 2019, κατακτώντας τέσσερα πρωταθλήματα.

Στις 10 Ιουλίου 2019, υπέγραψε στον Άρη διετές συμβόλαιο. Αγωνίστηκε στο Γιουρόπα Λιγκ τις σεζόν 2019-20 και 2020-21, ενώ έφθασε ως την ημιτελική φάση στον θεσμό του κυπέλλου Ελλάδας το 2020.

Στις 22 Μαρτίου 2021, η ΠΑΕ Άρης ανακοίνωσε την ανανέωση του συμβολαίου του Σάσα ως το 2024.

Τίτλοι
 Πρωτάθλημα ποδοσφαίρου Βουλγαρίας: 2015-16, 2016-17, 2-17-18, 2018-19
 Σούπερκαπ Βουλγαρίας: 2018
 Κύπελλο νέων Σάο Πάολο: 2009

Παραπομπές

Πηγές 

 Lucas Sasha - Profile @ Soccerway

Βραζιλιάνοι ποδοσφαιριστές
Ποδοσφαιριστές ΤΣΣΚΑ Σόφιας
Ποδοσφαιριστές ΟΝ Καταντζάρο 1929
Ποδοσφαιριστές Λουντογκόρετς Ραζγκράντ
Ποδοσφαιριστές Χάποελ Τελ Αβίβ
Ποδοσφαιριστές Άρη Θεσσαλονίκης
Μέσοι ποδοσφαιριστές
Σώτης Βολάνης

Ο Σώτης Βολάνης (πραγματικό όνομα: Σωτήριος Σταυρίδης) (Ακρολίμνη Πέλλας, 6 Μαΐου 1971) είναι Έλληνας τραγουδιστής.

Δισκογραφία

Albums
2001 "Σώτης Βολάνης"
2002 "Σώτης Βολάνης 2"
2003 "Ορκοί Αγάπης"
2004 "Σώτης Live"
2005 "Τακ Τακ"
2007 "Να Μ'Αγαπάς"
2009 "Πανσέληνος"
2010 "Πω!Πω!Πω!"
2013 "Επιστρέφω Ανεβασμένος"
2017 "Εμείς Άμα Κολλήσουμε Δε Θα Ξεκολλήσουμε"

Παραπομπές

Έλληνες άνδρες τραγουδιστές
Έλληνες τραγουδοποιοί
Έλληνες στιχουργοί
Έλληνες συνθέτες
Λαϊκοί τραγουδιστές

Εξωτερικοί σύνδεσμοι 
  στο Discogs
  στο YouTube
Πολωνικές απεργιακές κινητοποιήσεις (2020-21)

Οι πολωνικές γυναικείες απεργιακές κινητοποιήσεις 2020–21, γνωστές ως Απεργία των Γυναικών (), είναι αντικυβερνητικές διαδηλώσεις στην Πολωνία, οι οποίες ξεκίνησαν στις 22 Οκτωβρίου 2020 ως αντίδραση σε μια απόφαση του Συνταγματικού Δικαστηρίου, αποτελούμενο κυρίως από δικαστές που διόρισε το κυβερνών κόμμα Νόμος και Δικαιοσύνη (, PiS) επικεφαλής της Ενωμένης Δεξιάς, ο οποίος αυστηροποίησε το νόμο για τις αμβλώσεις στην Πολωνία. Η απόφαση έκανε σχεδόν όλες τις περιπτώσεις άμβλωσης παράνομες, ακόμη και αυτές όπου το έμβρυο είχε μια σοβαρή και μόνιμη αναπηρία, ή μια ανίατη και απειλητική για τη ζωή ασθένεια.

Το απόγευμα της 22ας Οκτωβρίου έγιναν οι πρώτες διαμαρτυρίες για το νομοσχέδιο. Στην μεγαλύτερη δημόσια διαμαρτυρία μετά το τέλος της Πολωνικής Λαϊκής Δημοκρατίας στις επαναστάσεις του 1989, οι διαδηλωτές είναι κατά της παρέμβασης της Ρωμαιοκαθολικής Εκκλησίας σε δημόσια ζητήματα και εναντιώνονται στην κυριαρχία του κυβερνώντος κόμματος στους τρεις τομείς της εξουσίας.

Παραπομπές
Αλδόνθα Ρούιθ δε Ιβόρα

Η Αλδόνθα Ρούιθ δε Ιβόρα υ Αλεμάνυ, ισπαν. Aldonza Ruiz de Ivorra y Alemany (1454 - 1513) ήταν Καταλανή στην Αυλή της Αραγωνίας. Ήταν η βασιλική ερωμένη του βασιλιά της Αραγωνίας.

Βιογραφία 
Καταγόταν από τη Θέρβερα της Καταλωνίας. 

Έγινε η ερωμένη του Φερδινάνδου Β΄ της Αραγωνίας, με τον οποίο είχε και παιδιά, μεταξύ αυτών τον Αλφόνσο δε Αραγόν.  Ήταν ήδη η ερωμένη του βασιλιά, τη στιγμή του γάμου του το 1468. Ήταν παντρεμένη με έναν αυλικό και παρευρισκόταν επίσημα στην Αυλή ως σύζυγος του αυλικού αυτού. Συνόδευε τον βασιλιά στα ταξίδια του, συχνά ντυμένη ως άνδρας.

Οικογένεια 
Ήταν παντρεμένη με έναν αυλικό.

Ήταν ερωμένη του Φερδινάνδου Β΄ των Τραστάμαρα, βασιλιά της Αραγωνίας και είχε φυσικά τέκνο:
 Αλφόνσος δε Αραγόν 1468-1520, αρχιεπίσκοπος της Θαραγόθα, αρχιεπίσκοπος της Βαλένθια, υποστράτηγος της Αραγωνίας και αντιβασιλιάς της Αραγωνίας.

Βιβλιογραφικές αναφορές
Φρέντερικ Ρόμπερτς

Ο Φρέντερικ Τσαρλς Ρόμπερτς (αγγλικά: Frederick Charles Roberts, 1905 – 1988) ήταν ποδοσφαιριστής της Βόρειας Ιρλανδίας που αγωνιζόταν ως κεντρικός επιθετικός την εποχή του Μεσοπολέμου.

Βιογραφία

Ο Ρόμπερτς σε νεαρή ηλικία ήταν καλός σπρίντερ και άλτης του ύψους, τα τέλεια προσόντα ενός ποδοσφαιριστή για την περιοχή του πέναλτι. Ήταν ψηλός και αδύνατος και με αυτά τα προσόντα στράφηκε στο ποδόσφαιρο.
Έγινε γνωστός με την καριέρα του στη Γκλεντόραν. Μεταγράφηκε πριν από την έναρξη της σεζόν 1928–29 και στο ντεμπούτο του στις 28 Αυγούστου 1928 έχασε ένα πέναλτι, αλλά και σκόραρε το μοναδικό γκολ του παιχνιδιού. Απέτυχε να βρει τα δίχτυα στον επόμενο αγώνα του, αλλά στη συνέχεια σημείωσε το πρώτο από τα 40 χατ-τρικ για την ομάδα στο επόμενο παιχνίδι με αντίπαλο τη Μπανγκόρ. Την πρώτη σεζόν σημείωσε 66 γκολ σε 44 παιχνίδια. 

Κατά τη διάρκεια της σεζόν 1930–31 σκόραρε 96 γκολ σε 48 επίσημους αγώνες. 55 από αυτά σημειώθηκαν στο πρωτάθλημα (επίδοση που ήταν εκείνη τη χρονιά η καλύτερη στον κόσμο), ενώ τα άλλα 41 ήρθαν στις τέσσερις εσωτερικές διοργανώσεις κυπέλλων. Εκείνη τη χρονιά κέρδισε και τον τίτλο του πρωταθλήματος. Συνέχισε να σκοράρει και πέτυχε συνολικά 332 τέρματα για τη Γκλεντόραν. Επιλέχθηκε να παίξει για τη Βόρεια Ιρλανδία μία φορά, σε λευκή ισοπαλία με αντίπαλο τη Σκωτία το 1931. Το 1933 απομακρύνθηκε από την ομάδα προς έκπληξη των οπαδών της.
Συνολικά κατά τη διάρκεια της καριέρας του σημείωσε 604 τέρματα σε 466 επίσημους αγώνες (κατάλογος ποδοσφαιριστών ανδρών με 500 ή περισσότερα γκολ).

Τίτλοι και διακρίσεις

Γκλεντόραν 
 Ιρλανδικό Πρωτάθλημα : 1930–31
 Ιρλανδικό Κύπελλο (2) : 1931–32, 1932–33
 Κύπελλο πόλης : 1931–32
 County Antrim Shield : 1930–31
Ντιστίλερι
 Κύπελλο πόλης : 1933–34

Παραπομπές

Εξωτερικοί σύνδεσμοι 

 

Βορειοϊρλανδοί ποδοσφαιριστές
Ποδοσφαιριστές Γκλεντόραν ΦΚ
Ποδοσφαιριστές Εθνικής Βορείου Ιρλανδίας
Επιθετικοί ποδοσφαιριστές
Αλμπίνα Γκρτσιτς

Η Αλμπίνα Γκρτσιτς (Albina Grčić, γεν. 13 Φεβρουαρίου 1999), γνωστή και με το καλλιτεχνικό της όνομα ως Albina, είναι Κροάτισσα τραγουδίστρια. Ξεκίνησε την καριέρα της μετά από την συμμετοχή της στην τρίτη σεζόν του Κροατικού voice (The Voice Hrvatska), στο οποίο τερμάτισε τρίτη. 

Έχοντας νικήσει το Dora 2021, που είναι η Κροατική μέθοδος επιλογής εκπροσώπου για τον διαγωνισμό τραγουδιού της Eurovision, εκπροσώπησε την Κροατία στον διαγωνισμό του 2021, στο Ρότερνταμ με το τραγούδι "Tick-Tock", το οποίο όμως δεν πέτυχε την πρόκριση στον τελικό (ήταν 11η στον πρώτο ημιτελικό).

Δισκογραφία

Σίνγκλς

Βραβεία και υποψηφιότητες

Παραπομπές

Κροάτες τραγουδιστές
Συμμετέχοντες στη Eurovision
Διαγωνισμός Τραγουδιού Eurovision 2021
Βραγιά Ροδόπης

Η Βραγιά είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 38 μέτρα.

Γεωγραφία - Ιστορία
Η Βραγιά βρίσκεται στον κάμπο της Κομοτηνής (Ροδόπης), με εύφορες και αρδεύσιμες εκτάσεις γύρω της, ανάμεσα στον Άρατο (Ν.) και τον Πάσσο. Απέχει 15 χλμ. Α.-ΝΑ. από την Κομοτηνή και 7,5 χλμ. ΝΔ. από τη Αρριανά (έδρα του δήμου) ενώ νότια του χωριού περνάει η ΕΟ κομοτηνής - Αλεξανδρούπολης. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρίσβης. Σύμφωνα με το Πρόγραμμα «Καλλικράτης» αποτελεί την τοπική κοινότητα Βραγιάς που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2011 έχει ως πληθυσμό 521 κατοίκους.

Παραπομπές 

Χωριά του νομού Ροδόπης
Δήμος Αρριανών
Πανελλήνιο πρωτάθλημα κλειστού στίβου ανδρών 2021

Το Πανελλήνιο πρωτάθλημα κλειστού στίβου ανδρών 2021 ήταν η 35η διοργάνωση του Πανελληνίου πρωταθλήματος κλειστού στίβου ανδρών, που διεξήχθη υπό την εποπτεία του ΣΕΓΑΣ. Η διοργάνωση πραγματοποιήθηκε στο Στάδιο Ειρήνης και Φιλίας μεταξύ 12 και 13 Φεβρουαρίου του 2021.

Αποτελέσματα

Παραπομπές 

Κλειστου στιβου ανδρών
Στίβος το 2021
Διοργανώσεις στίβου στον Πειραιά
Νίκι Χέιλι

Η Νιμράτα Νίκι Χέιλι (αγγλ. Nimrata Nikki Haley, 20 Ιανουαρίου 1972), είναι Αμερικανίδα πολιτικός, διπλωμάτης και επιχειρηματίας, που υπηρέτησε ως 29η Πρέσβειρα των Ηνωμένων Πολιτειών στον ΟΗΕ από το 2017 έως το 2018. Είναι μέλος του Ρεπουμπλικανικού Κόμματος. 

Έχει υπηρετήσει επίσης, ως 116η Κυβερνήτης της Νότιας Καρολίνας από το 2011 έως το 2017, καθώς και Μέλος της Βουλής των Αντιπροσώπων της Νότιας Καρολίνας από την 87η περιφέρεια από 2005 έως το 2011.

Παραπομπές 

__ΕΥΡΕΤΗΡΙΟ__

Πρέσβεις των Ηνωμένων Πολιτειών
Οργανισμός Ηνωμένων Εθνών
Κυβερνήτες της Νότιας Καρολίνας
Πολιτικοί του Ρεπουμπλικανικού Κόμματος (ΗΠΑ)
Πρέσβεις των Ηνωμένων Πολιτειών στον ΟΗΕ
Αμερικανοί πολιτικοί
Αμερικανοί επιχειρηματίες
Αμερικανοί διπλωμάτες
Βερνάρδος ΣΤ΄ του Αρμανιάκ

Ο Βερνάρδος ΣΤ΄ , γαλλ.: Bernard VI, (π. 1270 - 1319) από τον Οίκο του Αρμανιάκ, ήταν κόμης του Αρμανιάκ και του Φρεζενσάκ.

Βιογραφία 
Ήταν γιος του Ζεράλ ΣΤ΄ κόμη του Aρμανιάκ και της Mατέ ντε Μπεάρν, κόρης του Γκαστόν ΣΤ΄ υποκόμη του Μπεάρν.

Στην υπηρεσία του βασιλιά της Γαλλίας 
Το 1302 ο Βερνάρδος ΣΤ΄ πολέμησε στην Ιταλία υπό την ηγεσία του Καρόλου κόμη του Βαλουά. Στη συνέχεια συμμετείχε σε όλες τις εκστρατείες στη Φλάνδρα, που διηύθυνε ο Φίλιππος Δ΄ της Γαλλίας και ο γιος του Λουδοβίκος (Ι΄) (στα 1303, 1304, 1313 και 1315). Στη συνέχεια υπηρέτησε ως επικεφαλής μεγάλων αποσπασμάτων τού βασιλικού στρατού. Συνέβαλε ιδιαίτερα στη νίκη του Mονζ-αν-Αλαρκόν στις 18 Αυγούστου 1304, με 400 ένοπλους και χιλιάδες φρουρούς πεζούς. Αυτή η στρατιωτική δραστηριότητα ήταν πολύ δαπανηρή και εξάντλησε τα οικονομικά του, έτσι ο Βερνάρδος ΣΤ΄ υποχρεώθηκε να δανειστεί 2.500 χρυσά φλωρίνια για την κηδεία της συζύγου του.

Σύγκρουση με τον Οίκο της Φουά 
Μετά το τέλος του πάππου του Γκαστόν Ζ΄ υποκόμη του Μπεάρν, διατήρησε έναν μακρύ πόλεμο εναντίον των κομήτων της Φουά, έπειτα από τη μεταξύ τους φιλονικία για τη διαθήκη. Αυτή ευνοούσε τον κόμη της Φουά και ο Βερνάρδος ΣΤ΄ αρνήθηκε τη νομιμότητά της. Η σύγκρουση κλιμακώθηκε σε έναν ακήρυκτο πόλεμο μεταξύ των Οίκων της Φουά και του Aρμανιάκ, ο οποίος διεξήχθη κατά τη διάρκεια σχεδόν όλου του 14ου αι.

Οικογένεια 
Νυμφεύτηκε για πρώτη φορά την Iσαβέλλα ντ'Αλμπρέ (περ. 1275 - 1 Δεκεμβρίου 1294), κόρη του Bερνάρδου Εζύ Δ΄ κυρίου του Αλμπρέ και της Ιωάννας του Λουζινιάν. Λόγω αυτού του γάμου, ο Bερνάρδος ΣΤ΄ έφερε τον τίτλο του κυρίου του Αλμπρέ μεταξύ των ετών 1280 και 1294.

Το 1298 ο Βερνάρδος ΣΤ΄ νυμφεύτηκε τη Σεσίλια ντε Ροντέζ, κόρη και κληρονόμο του Ερρίκου Β΄ κόμη του Ροντέζ. Τα παιδιά που γεννήθηκαν από τον δεύτερο αυτόν γάμο, ήταν:
 Ιωάννης Α΄ 1305-1373, κόμης του Αρμανιάκ, Φεζενσάκ & Ροντέζ.
 Mατέ απεβ. 1364, παντρεύτηκε το 1321 με τον Bερνάρδο Εζύ Δ΄ κύριο του Αλμπρέ.
 Ισαβέλλα, κυρία του Μπεράς.

Από μία μη νόμιμη σχέση είχε ένα φυσικό τέκνο:
 (νόθος) Ιωάννης, ο νόθος του Αρμανιάκ, που ονομάστηκε la Guerre (ο Πόλεμος) , συμμετείχε σε πολέμους στη Γασκώνη. Συνελήφθη από τους άνδρες του βασιλιά και στη συνέχεια απελευθερώθηκε, αφού υποσχέθηκε να είναι πιστός υπήκοος στον βασιλιά. Έτσι άφησε τα όπλα, σταδιοδρόμησε στην Εκκλησία, έγινε πατριάρχης της Αλεξάνδρειας και στη συνέχεια ανέλαβε τη διοίκηση της επισκοπής του Ροντέζ το 1376.

Σημειώσεις

Βιβλιογραφικές αναφορές 
 Αρχεία historiques de la Gascogne, Ed. Société historique de Gascogne, Cocharaux Frères Imprimeur, 1887.
Μέθοδος σκληρότητας Τζάνκα

Η μέθοδος σκληρότητας Τζάνκα (αγγλ. Janka test), η οποία καθιερώθηκε από τον Αυστριακό Γκάμπριελ Τζάνκα (1864–1932) και χρησιμοποιείται για τη μέτρηση της σκληρότητας του ξύλου. Μ' αυτήν υπολογίζεται η δύναμη (φορτίο), σε Νιούτον (N), που απαιτείται, ώστε μία ανοξείδωτη ατσάλινη σφαίρα (διαμέτρου ακριβώς 11,28 χιλ.) να εισχωρήσει κατά το ήμισυ της διαμέτρου της μέσα στη μάζα ενός δοκιμίου ξύλου. Το δοκίμιο ευρίσκεται σε κατάσταση ξηρή στον αέρα (υγρασία 12%) και έχει ρόζους.

Τυπική χρήση αυτής της μεθόδου υπάρχει συνήθως σε παρκέτα, αθλητικά δάπεδα, δάπεδα διαφορετικών χρήσεων, εξωτερικά δάπεδα τύπου ντεκ (deck) στα οποία η σκληρότητα παίζει καθοριστικό ρόλο. Για να μετρηθεί ένα δοκίμιο με αυτή τη μέθοδο, θα πρέπει να έχει πάχος περίπου 6–8 χιλιοστόμετρα, βάσει του Αμερικανικού προτύπου ASTM D1037.

Η σκληρότητα επηρεάζεται από την κατεύθυνση των ινών του ξύλου. Όταν η μέθοδος αυτή μετράει τη σκληρότητα του ξύλου κάθετα στις ίνες του, δηλ. σε κατεύθυνση είτε ακτινική είτε εφαπτομενική, τότε ονομάζεται πλευρική σκληρότητα (αγγλ. side hardness). Σπάνια μετριέται και η σκληρότητα στην εγκάρσια τομή του ξύλου (βλ. σόκορο). Η σκληρότητα πλευρικά μπορεί, ανάλογα, να ονομάζεται είτε ακτινική σκληρότητα είτε εφαπτομενική σκληρότητα, αν και η διαφορά των δύο είναι εντελώς ασήμαντη και πολύ συχνά παραβλέπεται.

Τα αποτελέσματα της μεθόδου Τζάνκα, λόγω σύγχυσης σε πολλές των περιπτώσεων, δύναται να εκφράζονται (σε Φορτίο) με διαφορετικό τρόπο, λ.χ. στις Ηνωμένες Πολιτείες Αμερικής η μονάδα είναι lbf, στη Σουηδία είναι πάντα σε kgf, ενώ στην Αυστραλία, η μονάδα είναι είτε N, είτε kN.

Παρακάτω παρουσιάζονται τιμές σκληρότητας Τζάνκα για πολλά διαφορετικά είδη ξυλείας, οι οποίες μετρήθηκαν εργαστηριακά με βάση το πρότυπο ASTM 1037-12. Οι κατωτέρω τιμές δεν είναι απόλυτες, είναι γενικότερα «μέσες τιμές», και είναι συγκριτικές μεταξύ των διαφόρων ειδών.

Τιμές της πλευρικής σκληρότητας

Παραπομπές

Εξωτερικοί σύνδεσμοι 
Janka Hardness Scale For Wood – Side Hardness Chart of Some Woods
USDA – Wood Handbook – Wood as an Engineering Material
USDA – Janka Hardness Using Nonstandard Specimens

Ξύλο
Ξυλουργική
Επιστήμη υλικών
Δαρμένη Ροδόπης

Η Δαρμένη είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 120 μέτρα. Το χωριό βρίσκεται σε απόσταση 8 χλμ. Α.-ΒΑ. από την Φιλλύρα (έδρα του δήμου) και 30 χλμ. Α. από την Κομοτηνή. Στη δυτική πλευρά του περνάει ο ομώνυμος χείμαρρος ενώ στα ανατολικά ο χείμαρρος της Ραγάδας οι οποίοι ενώνονται νοτιότερα μεταξύ τους και καταλήγουν στον Λισσό ποταμό. Η Δαρμένη οφείλει το όνομά της στους νερόμυλους που παλιότερα υπήρχαν και από τους οποίους μόνο ένας σώζεται που όμως δεν λειτουργεί, ενώ οι μουσουλμάνοι κάτοικοί της, κυρίως αγρότες, ασχολούνται ιδιαίτερα και με τη μελισσοκομία. Ως ξεχωριστός οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Δοκού. Σύμφωνα με το Πρόγραμμα «Καλλικράτης» αποτελεί την τοπική κοινότητα Δαρμένης που υπάγεται στη δημοτική κοινότητα Αρριανών του Δήμου Αρριανών και σύμφωνα με την απογραφή του 2011 έχει ως πληθυσμό 314 κατοίκους.

Παραπομπές 

Χωριά του νομού Ροδόπης
Δήμος Αρριανών
Γιάννης Τζιφόπουλος

Ο Γιάννης Τζιφόπουλος είναι Έλληνας πρώην ποδοσφαιριστής και προπονητής ποδοσφαίρου, ο οποίος αγωνιζόταν ως αμυντικός στην ομάδα του Άρη Θεσσαλονίκης από το 1973 μέχρι το 1988.

Καριέρα
Ο Τζιφόπουλος ξεκίνησε την καριέρα του στην ομάδα του Τιτάνα Σερβίων και το 1973 συμφώνησε με τον Άρη, στου οποίου τη δεύτερη ομάδα αγωνίστηκε ως το 1975. Ο προπονητής Ντόμπριμιρ Ζέτσεφ τον προώθησε στην πρώτη ομάδα του συλλόγου και έβγαλε την πρώτη του ασίστ στο 5-1 εναντίον της Καστοριάς στις 23 Νοεμβρίου 1975. Αγωνίστηκε σε δώδεκα παιχνίδια πρωταθλήματος, για να καθιερωθεί ως πρώτη αλλαγή στην θέση του πλάγιου οπισθοφύλακα, πίσω από τους Μόκαλη και Πάλλα.

Την επόμενη σεζόν αγωνίστηκε σε 19 παιχνίδια, με τον Άρη να καταλαμβάνει την πέμπτη θέση του πρωταθλήματος. Το 1977-78, την τεχνική ηγεσία των "κίτρινων" ανέλαβε ο Γερμανός Καρλ Χάιντς Ρουλ, ο οποίος τον εμπιστεύθηκε στην βασική ενδεκάδα στον πρώτο γύρο του πρωταθλήματος.

Το 1978-79, ο Άρης πραγματοποίησε το απόλυτο των νικών στην έδρα του, με δεκαεπτά νίκες σε δεκαεπτά αγώνες, αλλά ο Τζιφόπουλος στάθηκε άτυχος, αφού ένας τραυματισμός του στέρησε την αγωνιστική δράση μέχρι την εικοστή αγωνιστική ημέρα. Παρ' όλα αυτά, υπήρξε βασικό στέλεχος της ομάδας στο δεύτερο μισό του πρωταθλήματος, γράφοντας δεκαέξι συμμετοχές.

Την σεζόν 1979-80 οι "κίτρινοι" πραγματοποίησαν εξαιρετική πορεία, ισοβαθμώντας με τον Ολυμπιακό στην πρώτη θέση και χάνοντας τον τίτλο του πρωταθλητή σε αγώνα μπαράζ που έγινε στο Βόλο. Ο Τζιφόπουλος συμμετείχε σε τέσσερις αγώνες για το κύπελλο ΟΥΕΦΑ εναντίον της Περούτζια του Πάολο Ρόσι και της Σαιντ Ετιέν του Μισέλ Πλατινί. Για το πρωτάθλημα αγωνίστηκε σε είκοσι αγώνες, πετυχαίνοντας ένα γκολ.

Την επόμενη χρονιά, ο Θόδωρος Πάλλας μεταγράφηκε στον Ολυμπιακό και ο Τζιφόπουλος μετατέθηκε στο αριστερό άκρο της άμυνας του Άρη, αγωνιζόμενος σε 22 ματς πρωταθλήματος και βοηθώντας την ομάδα του να τερματίσει για τρίτη συνεχή χρονιά στην πρώτη τριάδα του πρωταθλήματος. Παρέμεινε στη θέση του αριστερού μπακ ως το 1988, όταν και μεταγράφηκε στον Ηρακλή, όπου αγωνίστηκε για δύο σεζόν, κερδίζοντας την έξοδο στις ευρωπαϊκές διοργανώσεις και στις δύο.

Μετά το τέλος της αγωνιστικής του καριέρας, υπήρξε μέλος του τεχνικού επιτελείου του Άρη και ανέλαβε ρόλο υπηρεσιακού προπονητή το 1995-96 και το 2002, για ένα σύνολο 14 αγώνων. Έκανε σύντομα περάσματα από τον πάγκο του Ηρακλή, του Απόλλωνα Αρναίας και της Αναγέννησης Γιαννιτσών.

Στατιστικά με τον Άρη

</div>

Παραπομπές

Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Έλληνες ποδοσφαιριστές
Ποδοσφαιριστές Άρη Θεσσαλονίκης
Ποδοσφαιριστές Ηρακλή Θεσσαλονίκης
Αμυντικοί ποδοσφαιριστές
Προπονητές ποδοσφαίρου Άρη Θεσσαλονίκης
Προπονητές ποδοσφαίρου Ηρακλή Θεσσαλονίκης
Προπονητές ποδοσφαίρου Αναγέννησης Γιαννιτσών
Τζίμι Κέλι

Ο Τζίμι Κέλι (αγγλικά: Jimmy Kelly, 1911–1970) ήταν Ιρλανδός ποδοσφαιριστής που αγωνίστηκε για τρεις δεκαετίες ως αριστερός ακραίος επιθετικός. Ένας από τους πιο παραγωγικούς ποδοσφαιριστές της χώρας του, σημείωσε τουλάχιστον 552 τέρματα σε 975 επίσημους αγώνες κατά τη διάρκεια της καριέρας του.

Βιογραφία 

Ο Κέλι είχε διπλή υποκοότητα και έπαιξε και για τις δύο ομάδες της Ιρλανδίας - την IFA XI και την FAI XI. Το 1932 έγινε ο πρώτος Βορειοιρλανδός που έπαιξε για τη FAI XI και το 1934 ήταν μέλος της πρώτης ομάδας που έπαιξε σε προκριματικό Παγκόσμιου Κυπέλλου.

Ξεκίνησε την καριέρα του με την Κολερέιν πριν υπογράφει με τη Λίβερπουλ τον Μάιο του 1928. Ωστόσο, απέτυχε να κάνει έστω και μια επίσημη εμφάνιση με την ομάδα και πήγε τελικά στην Ντέρι Σίτι ΦΚ, ομάδα της Βόρειας Ιρλανδίας που συμμετέχει στο πρωτάθλημα του Έιρε (Δημοκρατία της Ιρλανδίας). Μετά από τέσσερις αγώνες σημείωσε το πρώτο από τα 393 τέρματα που πέτυχε με την ομάδα. Κατά τη διάρκεια της δεκαετίας του 1940 αγωνίστηκε και για άλλες ομάδες της Έιρε. Κέρδισε μόνο ένα τίτλο στην μακρά σταδιοδρομία του, το Κύπελλο του 1949 με τη Ντέρι Σίτι. Σε προσωπικό επίπεδο ήταν πρώτος σκόρερ του πρωταθλήματος του 1946–47.

Δείτε επίσης 

 Κατάλογος ποδοσφαιριστών ανδρών με 500 ή περισσότερα γκολ

Παραπομπές 

 

{{DEFAULTSORT:Κελι,
Τζιμι}}
Επιθετικοί ποδοσφαιριστές
Ιρλανδοί ποδοσφαιριστές
Βορειοϊρλανδοί ποδοσφαιριστές
Ποδοσφαιριστές Εθνικής Ιρλανδίας
Ποδοσφαιριστές Εθνικής Βορείου Ιρλανδίας
Ποδοσφαιριστές Ντέρι Σίτι ΦΚ
Ποδοσφαιριστές Νταντάλκ ΦΚ
Ποδοσφαιριστές Σάμροκ Ρόβερς
Γκοτζίλα ΙΙ: Ο Βασιλιάς των Τεράτων

Το Γκοτζίλα ΙΙ: Ο βασιλιάς των τεράτων (αγγλικά:Godzilla: King of the Monsters) είναι μια κινηματογραφική ταινία του 2019 σε σκηνοθεσία του Μάικλ Ντόχερτι ενώ το σενάριο το έγραψε ο Μάικλ Ντόχερτι μαζί με τον Ζακ Σίλντς. Είναι μια συνέχεια του Godzilla (2014) καθώς και η 35η ταινία στο franchise του Godzilla. Επίσης, η συγκεκριμένη ταινία είναι το τρίτο έργο στο MonsterVerse της Legendary καθώς και η τρίτη ταινία Godzilla που γυρίστηκε εξ ολοκλήρου από ένα στούντιο του Χόλιγουντ. Η ταινία είναι αφιερωμένη στον εκτελεστικό παραγωγό Yoshimitsu Banno και στον πρώτο ηθοποιό που υποδύθηκε τον Godzilla, τον Haruo Nakajima, οι οποίοι πέθαναν το 2017.

Στην ταινία πρωταγωνιστούν οι Κάιλ Τσάντλερ,  Βέρα Φαρμίγκα, Μίλι Μπόμπι Μπράουν, Μπράντλεϊ Γουίντφορντ, Σάλι Χόκινς, Τσαρλς Ντανς  , Τόμας Μίντλντιτς , Αίσα Χίντς, Ο΄Σί Τζάκσον Τζ., Ντείβιντ Στραθαίρν ,Κεν Γουατανάμπι και Ζανγκ Ζιγί. Στην ταινία, οι άνθρωποι πρέπει να βασιστούν στον Godzilla και τη Mothra προκειμένου να νικήσουν τον βασιλιά Ghidorah , ο οποίος έχει ξυπνήσει άλλους Τιτάνες για να καταστρέψει τον κόσμο. Η συνέχεια πήρε το πράσινο φως κατά τη διάρκεια του πρώτου Σαββατοκύριακου προβολής της προηγούμενης ταινίας Godzilla, με τον Gareth Edwards να αναμενόταν να επιστρέψει για να σκηνοθετήσει μια κινηματογραφική τριλογία. Ωστόσο, τον Μάιο του 2016, ο Γκάρεθ Έντουαρντς εγκατέλειψε το έργο. Τον Οκτώβριο του 2016, οι Dougherty και Shields προσλήφθηκαν για να ξαναγράψουν το σενάριο και τον Ιανουάριο του 2017, ο Μάικλ Ντόχερτι ανακοινώθηκε ως σκηνοθέτης της ταινίας. Τα κύρια γυρίσματα ξεκίνησαν τον Ιούνιο του 2017 στην Ατλάντα της Γεωργίας και ολοκληρώθηκαν τον Σεπτέμβριο του 2017.

Η ταινία κυκλοφόρησε στους κινηματογράφους στις 31 Μαΐου 2019. Έλαβε μικτές με αρνητικές κριτικές, με επαίνους για τα οπτικά εφέ, τις ακολουθίες δράσης, την κινηματογραφία και το μουσικό της σκορ, αλλά ο ρυθμός, ο τόνος, η πλοκή και οι χαρακτήρες της ταινίας επικρίθηκαν. Η ταινία δεν τα πήγε καλά στο box office,αφού απέφερε μόνο 386 εκατομμύρια δολάρια παγκοσμίως σε σχέση με τον προϋπολογισμό παραγωγής της ταινίας, που ήταν μεταξύ 170-200 εκατομμυρίων $ και το κόστος μάρκετινγκ, που ήταν μεταξύ 100-150 εκατομμυρίων $.  Μια συνέχεια, με τίτλο Godzilla vs. Kong, έχει προγραμματιστεί να κυκλοφορήσει στις 26 Μαρτίου 2021.

Σημειώσεις

Παραπομπές

Εξωτερικοί Σύνδεσμοι
 Επίσημη ιστοσελίδα
 Monarch Sciences website
 

Ταινίες του 2019
Αμερικανικές ταινίες
Αμερικανικές ταινίες επιστημονικής φαντασίας
Godzilla (ταινίες)
Ιαπωνικές ταινίες
Ιαπωνικές ταινίες καταστροφής
Ταινίες παραγωγής Warner Bros.
Αποκαλυπτικές ταινίες
Οικοτρομοκρατία στη μυθοπλασία
Ιβάνα Τραμπ

Η Ιβάνα Μαρί Τραμπ, το γένος Ζελνίτσκοβα (αγγλικά: Ivana Marie Trump, 20 Φεβρουαρίου 1949 – 14 Ιουλίου 2022) ήταν Τσεχοαμερικανίδα επιχειρηματίας, προσωπικότητα των μέσων ενημέρωσης, σχεδιάστρια μόδας, συγγραφέας και μοντέλο. 

Ζούσε στον Καναδά κατά τη δεκαετία του 1970 και έπειτα μετακόμισε στις Ηνωμένες Πολιτείες, όπου παντρεύτηκε τον Ντόναλντ Τραμπ το 1977. Διατηρούσε βασικές διευθυντικές θέσεις στον Οργανισμό Τραμπ ως αντιπρόεδρος του εσωτερικού σχεδιασμού, ως διευθύνουσα σύμβουλος και πρόεδρος του καζίνο Trump's Castle και ως διαχειρίστρια του Plaza Hotel. 

Το διαζύγιο της Ιβάνας από τον Ντόναλντ Τραμπ, που ολοκληρώθηκε το 1992, ήταν αντικείμενο ευρείας κάλυψης από τα μέσα ενημέρωσης στην δεκαετία του 1990. Μετά το διαζύγιο ανέπτυξε δικές της γραμμές ειδών ένδυσης, κοσμημάτων μόδας και προϊόντων ομορφιάς. Η Ιβάνα έγραφε μια συμβουλευτική στήλη για την Globe με τίτλο "Ask Ivana" (από το 1995 έως το 2010) και έχει γράψει διάφορα βιβλία φαντασίας, αυτοβοήθειας και μια αυτοβιογραφία.

Πέθανε από ανακοπή καρδιάς συνεπεία πτώσης στις 14 Ιουλίου 2022.

Παραπομπές

Γυναίκες αυτοβιογράφοι
Τσέχοι επιχειρηματίες
Αμερικανοί αυτοβιογράφοι
Μεταχονδρωμάτωση

Η μεταχονδρωμάτωση είναι μια αυτοσωματικά επικρατή,  ατελώς διεισδυτική σκελετική διαταραχή που επηρεάζει την ανάπτυξη των οστών, οδηγώντας σε πολλαπλά ενχονδρώματα και οστεοχονδρώματα. Αυτός ο όγκος σύνδρομο επηρεάζει κυρίως τα σωληνοειδή οστά, αν και μπορεί επίσης να αφορά τους σπονδύλους, μικρές αρθρώσεις και επίπεδα οστά.

Γενετική 
Η μεταχονδρωμάτωση μεταδίδεται κληρονομικά με τον αυτοσωματικό επικρατή τρόπο.</ref> Αυτό σημαίνει ότι το ελαττωματικό γονίδιο που είναι υπεύθυνο για μια διαταραχή βρίσκεται σε ένα αυτόσωμα. Έστω και ένα αντίγραφο του γονιδίου να υπάρχει, είναι αρκετό να προκαλέσει διαταραχή σε ένα άτομο όταν έχει κληρονομήσει την διαταραχή από έναν γονέα. 

Έχει συσχετιστεί με το ένζυμο PTPN11.

Παραπομπές 

Σπάνιες ασθένειες
Σκελετικές παθήσεις
Χριστόδουλος Κούτσης

Ο Χριστόδουλος Κούτσης, ήταν Έλληνας πολιτικός και πλοιοκτήτης της επανάστασης του 1821.

Ο Χριστόδουλος καταγόταν από εύπορη οικογένεια καραβοκύρηδων των Σπετσών, γιος του Ιωάννη και αδελφός των Ιωάννη, Νικολάου, Κωνσταντίνου, Δημητρίου, Κοσμά και Σταύρου. Συμμετείχε στην επανάσταση δίνοντας το πλοίο του, τον «Ηρακλή» 

Πήρε μέρος στην Α΄ Εθνοσυνέλευση Επιδαύρου ως παραστάτης των Σπετσών. Είχε λογοδώσει την κόρη του Ευγενία με κάποιον πλούσιο απόγονο των Σπετσών αλλά αυτή ήταν ερωτευμένη με τον γιο της Μπουμπουλίνας, Γιώργο, όπου και την έκλεψε, οι συγγενείς της πήγαν να την πάρουν πίσω και πάνω στην αψιμαχία σκότωσαν την Μπουμπουλίνα.

Παραπομπές 

Έλληνες εφοπλιστές
Έλληνες πληρεξούσιοι
Καπεταναίοι του 1821
Ιζότα ντελι Άττι

Η Ιζότα ντελι Άττι, ιταλ.: Isotta degli Atti (τέλη 1432 ή 1433  - 9 Ιουλίου 1474) ήταν Ιταλίδα γυναίκα της Αναγέννησης και επίτροπος του Ρίμινι. Ήταν αρχικά ερωμένη και αργότερα σύζυγος τού κυρίου τού Ρίμινι. Κυβέρνησε το Ρίμινι ως επίτροπος κατά τον αφορισμό του συζύγου της το 1437, καθώς και κατά τη ενηλικιότητα τού γιου τους το 1468–69.

Βιογραφία 
Γεννήθηκε στο Ρίμινι ως κόρη του Φραντσέσκο ντελι Άττι, πλούσιου εμπόρου μαλλιού και τραπεζίτη. Την παρατήρησε ο Σιγισμόνδος Μαλατέστα σε ηλικία 12 ή 13 ετών,  κατά την περίοδο που η κατοικία του ανακαινιζόταν και ο κύριος του Ρίμινι ήταν φιλοξενούμενος στη γειτονική κατοικία του Φραντσέσκο. Ίσως ήδη από το 1447 ο Σιγισμόνδος και η Iζότα είχαν έναν γιο, τον Τζιοβάννι, ο οποίος απεβίωσε ως νεογέννητο· τάφηκε στο Τέμπιο Μαλατεστάνο του Αγ. Φραγκίσκου. Η σχέση τους έγινε δημόσια μόνο το 1449, μετά το τέλος της δεύτερης συζύγου τού Σιγισμόνδου, της Πολισένα/Πολυξένης. Οι δύο τους παντρεύτηκαν το 1456.

Κατά την περίοδο κατά την οποία ο Σιγισμόνδος αφορίστηκε από τον πάπα Πίο Β΄, η Iζότα κυβερνούσε τον Ρίμινι για λογαριασμό του. Μετά το τέλος του συζύγου της (1468), ενήργησε ως επίτροπος για τον γιο της Σαλούστιο, που ήταν ανήλικος. Ο τελευταίος δολοφονήθηκε τον επόμενο χρόνο από τον ετεροθαλή αδελφό του Ροβέρτο Μαλατέστα, έναν νόθο γιο του Σιγισμόνδου,  που ανέλαβε τον έλεγχο του Ρίμινι. Η Ιζότα απεβίωσε το 1474 και τάφηκε στο Τέμπιο του Αγ. Φραγκίσκου.

Οικογένεια
Ήταν ερωμένη του σιγισμόνου-Παντόλφο Μαλατέστα κοντοτιέρου και κυρίου του Ρίμινι και είχε τέκνα. Παντρεύτηκαν το 1456 και έτσι νομιμοποιήθηκαν τα τέκνα τους:
 Τζιοβάννι, απεβ. νήπιο.
 Μαργαρίτα, παντρεύτηκε τον Κάρλο ντι Φορτεμπράτσιο.
 Σαλούστιο, κύριος του Ρίμινι.
 Αντωνία/Άννα, παντρεύτηκε τον Ροδόλφο Γκοντζάγκα, κύριο του Καστιλιόνε ντελε Στιβιέρε.

Βιβλιογραφικές αναφορές

Πηγές 
 Falcioni, Anna (2005). Le donne di casa Malatesti. B. Ghigi.
Φωτοτυπικό μηχάνημα

Το φωτοτυπικό μηχάνημα είναι μηχάνημα που δημιουργεί αντίγραφα εγγράφων και άλλων οπτικών εικόνων σε χαρτί. Τα περισσότερα σύγχρονα φωτοαντιγραφικά μηχανήματα χρησιμοποιούν μια τεχνολογία που ονομάζεται ξηρογραφία, μια στεγνή διαδικασία που χρησιμοποιεί ηλεκτροστατικά φορτία σε ένα φωτοευαίσθητο φως για να προσελκύσει πρώτα και στη συνέχεια να μεταφέρει σωματίδια γραφίτη σε χαρτί με τη μορφή εικόνας. Ο γραφίτης στη συνέχεια συντήκεται στο χαρτί χρησιμοποιώντας θερμότητα, πίεση ή συνδυασμό και των δύο. Αυτή η τεχνολογία ανεπτύχθη  από την Xerox το 1959,  που αντικατέστησε σταδιακά παλαιότερες τεχνολογίες, όπως η πρέσα.

Ο Chester Carlson, εφευρέτης της φωτοαντιγραφής, ήταν αρχικά δικηγόρος, καθώς και ερευνητής. Η δουλειά του στο γραφείο διπλωμάτων ευρεσιτεχνίας στη Νέα Υόρκη απαιτούσε να δημιουργήσει μεγάλο αριθμό αντιγράφων σημαντικών εγγράφων. Αυτό τον ώθησε να πραγματοποιήσει πειράματα με την αγωγιμότητα της φωτογραφίας. Ο Carlson χρησιμοποίησε την κουζίνα του για τα πειράματα «ηλεκτροφωτογραφίας» και, το 1938, υπέβαλε αίτηση για δίπλωμα ευρεσιτεχνίας για τη διαδικασία. Τύπωσε την πρώτη φωτοτυπία χρησιμοποιώντας μια πλάκα ψευδαργύρου καλυμμένη με θείο. Οι λέξεις "10-22-38 Astoria" αποτυπώθηκαν σε μια διαφάνεια μικροσκοπίου, η οποία τοποθετήθηκε πάνω από περισσότερο θείο και κάτω από έντονο φως.

Παραπομπές

Περιφερειακά υπολογιστώνΕξοπλισμός γραφείουΑμερικανικές εφευρέσεις
Ροδόλφος Γκοντζάγκα

Ο Ροδόλφος, ιταλ.:  Rodolfo Gonzaga (18 Απριλίου 1452, Μάντοβα - 6 Ιουλίου 1495, Φόρνοβο ) από τον Οίκο των Γκοντζάγκα ήταν Ιταλός κοντοτιέρο.

Βιογραφία 
Ήτα γιος του Λουδοβίκου Γ΄ μαρκήσιου της Μάντουα και της Βαρβάρας των Χοεντσόλερν, κόρης του Ιωάννη μαργράβου του Βρανδεμβούργου-Κούλμπαχ. 

Έγινε ο ιδρυτής των κλάδων Καστέλ Γκοφρέντο, Καστιλιόνε και Σολφερίνο του Οίκου των Γκοντζάγκα.

Οικογένεια 
Νυμφεύτηκε πρώτα το 1481 την Αντωνία Μαλατέστα, που απεβίωσε το 1483.

Το 1484 ο Ροδόλφος έκανε δεύτερο γάμο με την Κατερίνα Πίκο (απεβ. 1495).

Είχε τέκνα:
 Πάολα.
 Τζιανφραντσέσκο.
 Αλοΐζιο.
 Λουδοβίκος-Αλέξανδρος, κύριος του Καστιλιόνε.
 Φερδινάνδος, μαρκήσιος του Καστιλιόνε.
 Αλοΐσιος, άγιος της Καθολικής Εκκλησίας.

Αναφορές

Οίκος των Γκοντζάγκα
Κοντοτιέροι
Δορυφορική τηλεόραση

Η δορυφορική τηλεόραση είναι υπηρεσία που παρέχει τηλεοπτικό πρόγραμμα στους θεατές μεταδίδοντας σήμα από έναν δορυφόρο απευθείας στην τοποθεσία του θεατή. Τα σήματα λαμβάνονται μέσω εξωτερικής κεραίας που συνήθως αναφέρεται ως δορυφορική κεραία ή δορυφορικό πιάτο. Εν συνεχεία, ένας δορυφορικός δέκτης αποκωδικοποιεί το επιθυμητό τηλεοπτικό πρόγραμμα. Οι δέκτες μπορεί να είναι εξωτερικοί αποκωδικοποιητές ή ενσωματωμένος δέκτης. Η δορυφορική τηλεόραση παρέχει ένα ευρύ φάσμα καναλιών και υπηρεσιών. Είναι συνήθως η μόνη τηλεόραση που διατίθεται σε πολλές απομακρυσμένες γεωγραφικές περιοχές χωρίς επίγεια ή καλωδιακή τηλεόραση.

Τα σήματα από δορυφόρο επικοινωνιών στη ζώνη X (8-12 GHz) ή Ku (12-18 GHz) που απαιτούν ένα μικρό πιάτο με διάμετρο μικρότερη του ενός μέτρου. Τα πρώτα συστήματα δορυφορικής τηλεόρασης μετέδιδαν ασθενέστερα αναλογικά σήματα στη ζώνη C (4-8 GHz) από δορυφόρους τύπου FSS, απαιτώντας τη χρήση μεγάλων πιάτων 2-3 μέτρων. Κατά συνέπεια, αυτά τα συστήματα ονομάστηκαν συστήματα ήταν πιο ακριβά και λιγότερο δημοφιλή.

Παραπομπές

Ορολογία τηλεόρασης
Λουδοβίκος Γκοντζάγκα της Σαμπιονέτα

Ο Λουδοβίκος, ιταλ.: Ludovico Gonzaga (1481 - Ιούνιος 1540) από τον Οίκο των Γκοντζάγκα ήταν Ιταλός ευγενής και κοντοτιέρο, μέλος του κλάδου Γκοντζάγκα-Σαμπιονέτα.

Βιογραφία 
Γεννήθηκε στο Μπότσολο, ως ο πρώτος γιος του Τζιανφραντσέσκο 1ου κόμη της Σαμπιονέτα και της Αντωνίας ντελ Μπάλτσο, κόρη του Πιέτρο δούκα της Άντρια. Με το τέλος του πατέρα του, έλαβε τμήματα της οικογενειακής γης, όπως το Ροντίγκο και -μαζί με τον αδελφό του Πύρρο- τα Γκατσουόλο, Σαμπιονέτα, Πομπονέσκο και Ντόζολο. Οι άλλοι δύο γιοι, ο Φεντερίκο (1484-1527) και ο Τζιανφραντσέσκο (απεβ. νέος), έλαβαν τα Μπότσολο, Ριβαρόλο και Ίζολα Ντοβαρέζε, ενώ το Σαν Μαρτίνο έπρεπε να μοιραστεί μεταξύ όλων των αδελφών.

Ο Λουδοβίκος στάλθηκε από τον πατέρα του στην Αυλή του Καρόλου Ζ΄ της Γαλλίας. Αργότερα έλαβε από τον αυτοκράτορα Μαξιμιλιανό Α΄ το δικαίωμα να κόβει νομίσματα για τη Σαμπιονέτα και το Μπότσολο. Το 1509 συμμετείχε στην Πολιορκία της Πάδοβας. Έναν χρόνο αργότερα υπερασπίστηκε τη Βερόνα και απέκτησε τον τίτλο του κυβερνήτη αυτής της πόλης. Το 1511, μετά το τέλος του θείου του Λουδοβίκου Γκοντζάγκα, επισκόπου της Μάντουα, δέχθηκε τα φέουδα του Οστάνο και του Καστέλ Γκοφρέντο, προκαλώντας διαμάχες με τους συγγενείς του, τού κύριου κλάδου των Γκονζάγκα της Μάντοβα. Το 1515 προσλήφθηκε ως διοικητής από τον πάπα Λέοντα Ι΄ και έναν χρόνο αργότερα ήταν υπό τον Φραγκίσκο Β΄ Γκοντζάγκα μαρκήσιο της Μάντουα. Το 1517 αγόρασε για 20.000 δουκάτα το φέουδο Καζαλματζόρε, αλλά μετά από πολιορκία αναγκάστηκε να το παραδώσει στους Σφόρτσα.

Ο Λουδοβίκος ζούσε τις περισσότερες φορές στη Σαμπιονέτα, την οποία είχε λάβει από τον Πύρρο, μαζί με τη σύζυγό του Φραντσέσκα Φιέσκι και τα παιδιά τους. Δεδομένου ότι κανένας γιος του δεν επέζησε, με το τέλος του Λουδοβίκου τα εδάφη του πήγαν στον εγγονό του Βεσπασιανό Α΄ Γκονζάγκα, μεγαλύτερο γιο του πρωτότοκου γιου του Λουδοβίκου.

Οικογένεια 
Νυμφεύτηκε τη Φραντσέσκα Φιέσκι και είχε τέκνα: 
 Λουδοβίκος Ροντομόντε 1500-1532, στρατιωτικός ηγέτης.
 Βεσπασιάνο Α΄ 1531-1591, κοντοτιέρο, διπλωμάτης, στρατιωτικός μηχανικός και συγγραφέας.
 Τζιανφραντσέσκο Κανίνο 1502-1529, στρατιωτικός ηγέτης.
 Πύρρος 1505-1529, Ρωμαιοκαθολικός καρδινάλιος. 
 Τζούλια 1513-1566, σύζυγος του Βεσπασιάνο Κολόννα κοντοτιέρου. 
 Iππολύτη απεβ. 1571, παντρεύτηκε τον Γκαλεότο Β΄ Πίκο ντελα Μιράντολα.
 Πάολα απεβ. 1550, παντρεύτηκε τον Τζαν Γκαλεάτσο Σανβιτάλε κοντοτιέρο.

Πηγές 
 

Οίκος των Γκοντζάγκα